กฎกระทรวงอัตราไปรษณียากรและค่าธรรมเนียมอื่น พ.ศ. 2565
ประกาศวันที่ 2022-07-06

content: กฎกระทรวง อัตราไปรษณียากรและค่าธรรมเนียมอื่น พ.ศ. ๒๕๖๕
content: อาศัยอำนาจตามความในมาตรา ๑๐ มาตรา ๕๐ และมาตรา ๘๒ วรรคหนึ่ง แห่งพระราชบัญญัติไปรษณีย์ พุทธศักราช ๒๔๗๗ รัฐมนตรีว่าการกระทรวงดิจิทัลเพื่อเศรษฐกิจและสังคมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงกำหนดอัตราไปรษณียากรและค่าธรรมเนียมอื่นตามพระราชบัญญัติไปรษณีย์ พุทธศักราช ๒๔๗๗ พ.ศ. ๒๕๔๗ (๒) กฎกระทรวงกำหนดอัตราไปรษณียากรสำหรับไปรษณียภัณฑ์ภายในประเทศที่ปฏิบัติตามเงื่อนไขที่กำหนด พ.ศ. ๒๕๔๙
sectionNo: 2
content: ข้อ ๒ ในกฎกระทรวงนี้ “จดหมายแบบซอง” หมายความว่า จดหมายที่มีน้ำหนักไม่เกินสองพันกรัม ซึ่งมีขนาดความกว้าง ความยาว และความหนาของจดหมายรวมกันไม่เกินหกสิบเซนติเมตร “จดหมายแบบหีบห่อ” หมายความว่า จดหมายที่มีน้ำหนักไม่เกินสองพันกรัม ซึ่งมีขนาดความกว้าง ความยาว และความหนาของจดหมายรวมกันเกินหกสิบเซนติเมตร
sectionNo: 2
content: หรือมีรูปแบบหีบห่อในลักษณะพิเศษ เช่น ซองขยายข้าง กล่อง หรือม้วนกลม
sectionNo: 3
content: ข้อ ๓ อัตราไปรษณียากรสำหรับไปรษณียภัณฑ์ภายในประเทศให้กำหนด ดังต่อไปนี้
sectionNo: 4
content: ข้อ ๔ การคำนวณพิกัดน้ำหนักของตีพิมพ์และพัสดุไปรษณีย์ตามข้อ ๓ ในส่วนที่เกินสองพันกรัมหรือหนึ่งพันกรัม แล้วแต่กรณี หากเศษของน้ำหนักในส่วนที่เกินนั้นไม่ถึงหนึ่งพันกรัม ให้คิดเป็นหนึ่งพันกรัม
sectionNo: 5
content: ข้อ ๕ การส่งไปรษณียภัณฑ์ทางไปรษณีย์ภายในประเทศสำหรับจดหมายแบบซองและของตีพิมพ์ หากเป็นไปตามเงื่อนไขดังต่อไปนี้ ให้มีอัตราไปรษณียากรตามที่กำหนดในข้อ ๖ (๑) ผู้ที่ใช้บริการเป็นลูกค้าฝากส่งอย่างเป็นประจำหรือมีความต่อเนื่อง (๒) มีปริมาณงานฝากส่งต่อเดือน สำหรับจดหมายแบบซองเกินสามแสนฉบับขึ้นไป
sectionNo: 5
content: หรือของตีพิมพ์ตั้งแต่หนึ่งล้านฉบับขึ้นไป (๓) ได้คัดแยกตามรหัสไปรษณีย์แล้ว หรือดำเนินการอื่นใดเพื่ออำนวยความสะดวกในการคัดแยกและส่งต่อในระบบงานไปรษณีย์ (๔) ฝากส่ง ณ ศูนย์รับฝากไปรษณีย์จำนวนมาก หรือที่ทำการไปรษณีย์รับจ่าย (๕) ฝากส่งและนำจ่ายในเขตกรุงเทพมหานครและปริมณฑล (จังหวัดนนทบุรี จังหวัดปทุมธานี
sectionNo: 5
content: และจังหวัดสมุทรปราการ) หรือฝากส่งและนำจ่ายในพื้นที่จังหวัดเดียวกันสำหรับส่วนภูมิภาค (๖) ฝากส่งภายในเวลา ๑๕.๐๐ น. ของวันจันทร์ - ศุกร์ หรือภายในเวลา ๑๐.๐๐ น. ของวันเสาร์ - อาทิตย์ และวันหยุดราชการประจำปี
sectionNo: 6
content: ข้อ ๖ อัตราไปรษณียากรสำหรับไปรษณียภัณฑ์ภายในประเทศตามข้อ ๕ ให้กำหนด ดังต่อไปนี้
sectionNo: 7
content: ข้อ ๗ การคำนวณพิกัดน้ำหนักของตีพิมพ์ตามข้อ ๖ ในส่วนที่เกินสองพันกรัม หากเศษของน้ำหนักในส่วนที่เกินนั้นไม่ถึงหนึ่งพันกรัม ให้คิดเป็นหนึ่งพันกรัม
sectionNo: 8
content: ข้อ ๘ อัตราค่าธรรมเนียมสำหรับการรับส่งเงินทางธนาณัติภายในประเทศให้กำหนด ดังต่อไปนี้
sectionNo: 9
content: ข้อ ๙ การคำนวณวงเงินสำหรับการรับส่งเงินทางธนาณัติภายในประเทศตามข้อ ๘ ในส่วนวงเงินที่เกินหนึ่งพันบาท หากเศษของวงเงินในส่วนที่เกินนั้นไม่ถึงหนึ่งพันบาท ให้คิดเป็นหนึ่งพันบาท
sectionNo: 10
content: ข้อ ๑๐ อัตราไปรษณียากรและค่าธรรมเนียมสำหรับบริการการเงินต่างประเทศให้เรียกเก็บตามอัตราที่ตกลงกับต่างประเทศ
content: ให้ไว้ ณ วันที่ ๓๐ มิถุนายน พ.ศ. ๒๕๖๕ ชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากอัตราไปรษณียากรและค่าธรรมเนียมอื่นในการส่งไปรษณียภัณฑ์ตามที่กำหนดไว้ในกฎกระทรวงได้ใช้บังคับมาเป็นเวลานาน ทำให้ไม่สอดคล้องกับสภาวการณ์ทางเศรษฐกิจในปัจจุบันที่ต้นทุนและค่าใช้จ่ายในการดำเนินกิจการไปรษณีย์ได้ปรับตัวสูงขึ้น ประกอบกับ
content: สหภาพสากลไปรษณีย์ (Universal Postal Union) ซึ่งประเทศไทยเป็นสมาชิก ได้ออกข้อกำหนดเพื่อปรับปรุงเกณฑ์การจัดส่งไปรษณียภัณฑ์โดยแยกตามรูปแบบและสิ่งบรรจุภายในของไปรษณียภัณฑ์
content: สมควรปรับปรุงอัตราไปรษณียากรและค่าธรรมเนียมอื่นในการส่งไปรษณียภัณฑ์ให้สอดคล้องกับภาระค่าใช้จ่ายการดำเนินกิจการไปรษณีย์และมาตรฐานตามข้อกำหนดของสหภาพสากลไปรษณีย์ จึงจำเป็นต้องออกกฎกระทรวงนี้